 வாழ்வின் நற்பொருள்கள் தனித்தனியாகக் கிடைப்பதில்லை. அவை கலவைகளாகவே வரும்: பள்ளி மாணவனுடைய விடுமுறையில் அவன் செய்து முடிக்க வேண்டிய வீட்டு வேலையும் சேர்ந்துதான் இருக்கும். அது போன்றவையே எல்லா நற்பொருள்களும். - சார்லஸ் லாம்ப்  நல்ல செயல்களுக்கு உரிய அருட்பயன்கள் காத்திருக்கின்றன. சிறிது தாமதமாக வந்த போதிலும். அவை வந்தே தீரும். -காங்கிரீவ்  ஆண்டவன் அன்புக்கு உரியவர்கள் ஏழைகளைப் போன்ற பணிவு பெற்றுள்ள செல்வர்களும், செல்வர்களைப் போன்ற பெருந்தன்மையுள்ள ஏழைகளும், ~ ஸா அதி குறிப்புகள்  பகுப்பு:நம்பிக்கைகள் இன்பமூட்டுதல் குறித்த மேற்கோள்கள்  இன்பமுட்டும் முறை என்பது ஒருவன் தான் இன்புற்றிருப்பது. பிறருடன் ஒத்து வாழ்தல் என்பது ஒருவன் தான் திருப்தியுடன் வாழ்ந்து மற்றவர்களிடமும் இணங்கி வாழ்தல். - ஹாஸ்லிட்  எவரையோ இன்புறச்செய்ய வேண்டும் என்று நம்பிக் கொண்டே நாம் அனைவரும் வாழ்கிறோம்; இன்பமூட்டுதல் தலைசிறந்த மகிழ்ச்சியாகும். எப்பொழுதும் அது நிகரற்றதாகும். ஏனெனில், நம் முயற்சிகள் நம் கடமையை உணர்ந்து செய்யப்பெறுகின்றன. - ஜான்ஸன்